b'\n_START_ARTICLE_\nOsilnica\n_START_SECTION_\nZgodovina\n_START_PARAGRAPH_\nSkupaj s cerkvijo svetega Petra in Pavla se kraj prvi\xc4\x8d omenja leta 1363, ko naj bi bila tudi ustanovljena \xc5\xbeupnija. Kraj je do\xc5\xbeivel ve\xc4\x8d roparskih pohodov martolozov in Vlahov._NEWLINE_Osilnica je zaradi obmejne lege \xc5\xbee zgodaj dobila mitnico, saj so trgovali proti morju (najve\xc4\x8d proti Reki, manj na Kras in Furlanijo)  in kasneje tudi proti Karlovcu._NEWLINE_V \xc4\x8dasu Marije Terezije je postala Osilnica sredi\xc5\xa1\xc4\x8de ob\xc4\x8dine, katere meje so se spreminjale. Znotraj osilni\xc5\xa1ke ob\xc4\x8dine sta bili nekaj \xc4\x8dasa Trava in Draga, ter Srebotnik. V \xc4\x8dasu Napoleonovih Ilirskih provinc je bila podob\xc4\x8dina v Ob\xc4\x8dini Ko\xc4\x8devska Reka, ki je bila del Ko\xc4\x8devskega kantona. Po upravni ureditvi habsbur\xc5\xa1ke monarhije je Osilnica sodila pod Okraj Ko\xc4\x8devje in Okro\xc5\xbeje Novo mesto._NEWLINE_Osilnica je imela najprej \xc2\xbbnedeljsko \xc5\xa1olo\xc2\xab, leta 1857 pa je dobila osnovno \xc5\xa1olo. Zaradi velikega \xc5\xa1tevila otrok (preko 200) in precej\xc5\xa1nje oddaljenosti nekaterih vasi, so pred prvo svetovno vojno odprli \xc5\xa1e \xc5\xa1oli v Pape\xc5\xbeih in Bosljivi Loki._NEWLINE_V Osilnici se je rodil kipar Stane Jarm.'